CELEX: 62015TN0595
Language: el
Date: 2015-10-19 00:00:00
Title: Υπόθεση T-595/15: Προσφυγή της 19ης Οκτωβρίου 2015 — Europäischer Tier- und Naturschutz και Giesen κατά Επιτροπής

25.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/62
            
         Προσφυγή της 19ης Οκτωβρίου 2015 — Europäischer Tier- und Naturschutz και Giesen κατά Επιτροπής
   (Υπόθεση T-595/15)
   (2016/C 027/79)
   Γλώσσα διαδικασίας: η γερμανική
   
      Διάδικοι
   
   
      Προσφεύγοντες: Europäischer Tier- und Naturschutz e.V. (Much, Γερμανία) και Horst Giesen (Much) (εκπρόσωπος: P. Brockmann, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Οι προσφεύγοντες ζητούν από το Γενικό Δικαστήριο:
   
               —
            
            
               να ακυρώσει την από 17 Αυγούστου 2015 απόφαση, που επιδόθηκε στις 24 Αυγούστου 2015, ως προς την παράλειψη της Επιτροπής να θεσπίσει ευρωπαϊκό δίκαιο για τις ενώσεις υπό τη μορφή του μη δημοσιευμένου πλέον σχεδίου νόμου της ή μιας σε επιτρεπτό επίπεδο τροποποιημένης εκδοχής του, που εξισώνει διασυνοριακές δραστηριότητες μη κερδοσκοπικού σκοπού με ενώσεις κερδοσκοπικού χαρακτήρα, επικουρικώς
               να ακυρώσει την παράλειψη της Επιτροπής να εναρμονίσει τα εθνικά δικαιώματα του συνέρχεσθαι και του συνεταιρίζεσθαι σε διασυνοριακές δραστηριότητες μη κερδοσκοπικού σκοπού·
            
         
               —
            
            
               και να καταδικάσει έτσι την Επιτροπή σε αποκατάσταση της νομιμότητας κατά την έννοια του άρθρου 266 ΣΛΕΕ, παραλείποντας επιπλέον επιδείνωση υπό την έννοια των αιτήσεων 1 και 2, που μπορεί να εμποδίσει ή να δυσχεράνει την ως άνω αποκατάσταση και
            
         
               —
            
            
               να καταδικάσει την Επιτροπή στα δικαστικά έξοδα, περιλαμβανομένων των εξόδων τυχόν παρεμβαινόντων.
            
         
      Λόγοι και κύρια επιχειρήματα
   
   Οι προσφεύγοντες επικρίνουν την παράλειψη θεσπίσεως ευρωπαϊκού δικαίου για τις ενώσεις και την παράλειψη άρσεως της υφιστάμενης διακρίσεως και της παραβιάσεως της συλλογικής και ατομικής ελευθερίας του συνεταιρίζεσθαι.
   Προς θεμελίωση της προσφυγής οι προσφεύγοντες προβάλλουν τέσσερις λόγους.
   
               1.
            
            
               Πρώτος λόγος: Παράβαση του άρθρου 11 ΕΣΔΑ, του άρθρου 20 του Χάρτη των Θεμελιωδών Δικαιωμάτων της Ευρωπαϊκής Ένωσης (στο εξής: Χάρτης), των γενικών αρχών του δικαίου κατά την έννοια του άρθρου 6, παράγραφος 3, ΣΕΕ και του άρθρου 20 της Οικουμενικής Διακηρύξεως για τα Ανθρώπινα Δικαιώματα του ΟΗΕ.
            
         
               2.
            
            
               Δεύτερος λόγος: Προσβολή του δικαιώματος στην ισότητα ενώπιον του νόμου (άρθρο 20 του Χάρτη και άρθρο 14 ΕΣΔΑ) εις βάρος των ηθικών αξιών και των ενώσεων μη κερδοσκοπικού χαρακτήρα.
            
         
               3.
            
            
               Τρίτος λόγος: Παράβαση της υποχρεώσεως αιτιολογήσεως κατά την έννοια του άρθρου 41 του Χάρτη.
            
         
               4.
            
            
               Τέταρτος λόγος: Δια παραλείψεως περιορισμός του εύρους των ελευθεριών, καταχρηστική ερμηνεία κατά τα άρθρα 52 και 54 του Χάρτη.